cyanic-selkie/wikianc huggingface dataset:
Uruguái
Orixe etimolóxicu
El nome Uruguay remana del guaraní. Sicasí, esisten dellos espliques alrodiu del so aniciu:
Anguaño, los habitantes del país suelen llamase familiarmente orientales, mas el xentiliciu correutu y reconocío nes normes ye "uruguayos".
Símbolos patrios
thumb|Escarapela Nacional uruguaya La Bandera d'Uruguái o Pabellón Nacional ye ún de los símbolos nacionales d'esti país. Adoptóse poles lleis del 16 d'avientu de 1828 y 12 de xunetu de 1830. Les sos colores son el blancu y l'azul, habiendo'l sol, qu'ocupa el cantón, color oro. La bandera tien les siguientes proporciones: el llargu y l'anchu tán n'arreyamientu de 3 a 2 y l'espaciu que contién el sol consiste nun cuadru na parte cimera, xunto al asta, qu'aporta hasta la sexta franxa, esclusiva, de color azul. La primer franxa y la cabera son de color blancu. El dibuxu'l sol consiste nun círculu radiante, con cara, orláu de dieciséis, con un diámetru de 11/15 del cuadru blancu.
Luis Alberto Riart
Obres
Ente 1935 y 1936 foi ministru de Rellaciones Esteriores d'Eusebio Ayala, siendo antes, el 12 de xunu de 1935, firmante del históricu protocolu (Riart- Elío) de paz con Bolivia. El 21 de xunetu de 1938 suscribe cola delegación paraguaya el tratáu de paz, amistá y llendes col mesmu país. En 1939 asume la vicepresidencia de la república'l 15 d'agostu, mientres el mandatu inicial del Xeneral Estigarribia.
Uruguái
Símbolos patrios
La disposición de los elementos que componen el pabellón nacional uruguayu inspírase na bandera d'Estaos Xuníos, polo que les nueve franxes de finxu que distribúyense sol campu representen los primeros nueve departamentos. El cantón ocúpase pel Sol de Mayu, símbolu qu'históricamente fai referimientu a la dixebra d'España del Virreinatu'l Ríu la Plata.
Luis Alberto Riart
Lideralgu políticu
El 8 d'agostu de 1904 integra la llista de los que s'abeluguen en terrén arxentín depués de revelase na capital los entamos del movimientu que remataría bélicamente. Participó del pactu d'unión ente los segmentos cívico y radical, integrándose antes a la comisión central d'esti grupu. En 1928 se candidata na convención del so partíu, pero pierde, anque por pocos votos.
Uruguái
Símbolos patrios
L'escudu Nacional d'Uruguái ye l'aprobáu poles lleis del 19 de marzu de 1829 y del 12 de xunetu de 1906 y el Decretáu pol señor Miguel Copetti, axustáu nes sos rigles d'execución a la modificación endiciada pol Poder Executivu, que consistía na supresión de trofeos militares y de marina, fincado orláu por dos xamasques d'olivar y de llaurel xuníos na base por un llazu azulencu (llei del 12 de xunetu de 1906 mentada).
Luis Alberto Riart
Lideralgu políticu
Acompañó al Gobiernu Mariscal Estigarribia como Vicepresidente, hasta'l so yo napoleónicu” del 11 de febreru de 1940, depués allóñase a raigañu del golpe d'Estáu del 18 de febreru de 1940 perpetáu por Gral Morinigo. El Dr. Luis Alberto Riart, dientro de los sos principios lliberales, nun pudo aceptar de munches situaciones.
Uruguái
Dómina colonial
thumb|[[José Gervasio Artigas na Ciudadela por Juan Manuel Blanes.]] Enantes de les esploraciones española y portuguesa el so territoriu taba pobláu por delles etnies indoamericanes nómades, ente les que la charrúa yera la más importante, si bien recientes investigaciones aportaren datos que podríen modificar fondamente los conceutos hasta agora remanaos acierca los pobladores prehispánicos de la rexón.
El primer asentamientu européu foi l'asentamientu español nomáu San Lázaro, fundáu por Sebastián Gaboto na marxen oriental del Río de la Plata a entamos de 1527. Poques selmanes dempués los españoles, al mandu de Gaboto, fundaron un segundu fuerte na desembocadura del rigu San Salvador, que recibe'l so nome européu a partir del nome del Fuerte de San Salvador. Tales establecimientos foron efímeros.
Los primeros asentamientos a los cuales correspuende nomar poblaos europeos foron los de la española Villa Soriano (1574) y, más sero, la que fundaron los portugueses violando'l Tratáu de Tordesillas, la Colonia del Sacramento y, llueu, dafechu, la fundación española a partires de Buenos Aires de la ciudá fortificada de Montevidéu. Los españoles asentáronse a partir de 1726, cuando produzse la fundación de Montevidéu, por mor del abangue de tropes portugueses nel territoriu uruguayu d'anguaño y la fundación de ciudaes por éstos. La ciudá de Montevidéu fundóse con calter militar y mercante, siendo una importante plaza militar de los dominios realiegos nel sur duemientres el sieglu XVIII y el principal puertu l'estuariu del Río de la Plata. La importancia de Montevidéu como principal puertu del Virreinatu del Río de la Plata granxó-y en delles ocasiones bregues con Buenos Aires, capital del virreinatu.
El 22 de payares de 1749, el rei d'España noma primer Gobernador de Montevidéu a José Joaquín de Viana. Esti, aporta'l Río de la Plata nel barcu Nuestra Señora de la Concepción el 3 de febreru de 1751, arrivando a Buenos Aires, au xura'l cargu de primer Gobernador de Montevidéu ante'l Capitán General Andonaegui y toma posesión del mesmu en sesión solemne quel Cabildu montevideanu celebrara el 14 de marzu. La Gobernación de Montevidéu avarganaba los territorios dende la foz del arroyu Cufré, nel oeste, fasta'l bustiellu Pan de Azúcar, al este, aportando pel norte dende les ñacientes de los rigos San José y Santa Lucía siguiendo la llinia de la Cuchilla Grande fasta'l bustiellu Ojosmín, que s'alcuentra nel actual departamentu de Flores. Corresponde a los güei departamentos de Montevidéu, Canelones y parte de los de San José, Flores, Florida, Lavalleja y Maldonado.
En 1798 y en 1806 a 1807 (Invasiones Ingleses) algares de Montevidéu y de Buenos Aires rellancien xuntes los ataques de la flota inglesa (la primer comandada pol Comodoro Sir Home Riggs Popham y la segunda pol Almirante Sir Charles Stirling) venida a conquistar los territorios del Plata. Na revolución de Mayu de 1810 y demientres el llevantamientu revolucionariu de les provincies del Plata, Montevidéu caltiénse lleales a les autoridaes españoles.
El país constituyóse como Estáu en 1828, dempués de diverses lluches nes que figuró enforma José Gervasio Artigas, que'l so envís, sicasí, nun yera crear un estáu independiente sinón una organización nomada Provincies Unidas del Río de la Plata (Provincies Xuníes del Ríu la Plata), qu'incluyía los güei, territorios del Uruguay y delles provincies arxentines. Foi tres la xesta de los Trenta y Tres Orientales de secute persiguida pola Guerra del Brasil que surdió la República Oriental del Uruguay.
La Suiza d'América
A finales del sieglu XIX el país ampliara la so organización y demientres la dómina batllista consolidó la so democracia y algamó altos niveles de bienestar, equiparables a los europeos. Por mor d'esto, Uruguay entamó a ser conocíu internacionalmente como "la Suiza d'América". Uruguay foi'l primer país n'establecer por llei el drechu al divorciu (1907) y ún de los primeros países nel mundiu n'establecer el drechu de les muyeres a sufragar. Amás, foi la primera nación del mundiu que, siguiendo los postulaos de José Pedro Varela, estableció por llei un sistema educativu de baldre, obligatoriu y llaicu (1877).
A la bonanza económica dada poles consecuencies de la Segunda Guerra Mundial, cuando s'entamó la industrialización del país, onde por años dexóse d'importar productos manufacturaos europeos y a fabricase nel territoriu nacional, habiendo una de les más baxes tases de desocupación. A too esto sumose, l'edificiu más altu d'América Llatina en 1925 Palacio Salvo, la escelente cadarma, sanidá y educación con niveles superiores a los países europeos y a munchos países de l'América Llatina n'espoxigue, los sos universidaes públiques, l'estadiu más grande del mundu (Estadiu Centenariu), los servicios públicos estatales, (lletricidá, teléfonos, gas, tranvíes, ferrocarriles, agua corriente, ente otros), un Pesu uruguayu que tendía a apreciase frente al dólar, nueves instituciones públiques, el trunfu nos campeonatos de fútbol nos Xuegos Olímpicos (París 1924 y Amsterdam 1928) y los mundiales de 1930 (cuya sede foi la ciudá de Montevidéu) y 1950, en Brasil (ver Maracanazo), fazañes que contribuyeron a caltener el mitu de la "edá d'oru" del Uruguay.
Deterioru económicu
Hacia 1955 anicióse una crisis económica qu'afectó tamién a les instituciones públiques polítiques. Demientres la década de 1960 hebo un procesu de deterioru social y económicu con notable aducimientu de la organización masiva de les estayes populares dirixíos por partíos d'izquierda, pola clas obrera y pola llucha reivindicativa de los estudiantes. Tamién se rexistró l'actividá d'otros grupos, ente los que figuren los "Tupamaros" que s'abangaron pola llucha armada al tresvel de la guerrilla urbana. La mayor organización y fuercia del movimientu popular foi enfrentáu por otres organizaciones d'estrema derecha, como la Juventud Uruguaya de Pie (JUP)(Juventú Uruguayo de pie. Les Fuercies Armaes, alentaes por sectores de la oligarquía foron asumiendo protagonismu y metanos de la crisis social, económica y política que vivía'l país, (9 de febreru de 1973) xofien a un güelpe d'estáu cívicu - militar.
El güelpe d'estáu
El 27 de xunu de 1973 l'entóncenes presidente, Juan María Bordaberry, elimina'l parllamentu col sofitu de les Fuercies Armaes y crea un Conseyu d'Estáu con funciones llexislatives, de controlador alministrativu y con encomendación de tazmiar una reforma constitucional que reafirme los principios republicano-democráticos, restrinxe la llibertá d'espresión, de camientu y faculta a les FF.AA. y Policiales p'asegurar la prestación inenterrumpida de los servicios públicos.
Esti güelpe y el so Conseyu d'Estáu resultante viose de secuti resistío por gran parte de la ciudadanía y pola totalidá de los trabayadores aconceyaos na Convención Nacional de Trabayadores CNT, asina como tamién pol Movimientu Estudiantil, principalmente representáu pola Federación d'Estudiantes Universitarios FEU de la Universidá de la República, quienes realizaron una fuelga xeneral de 15 díes de duración, la más llarga de la historia fasta'l momentu.
Los integrantes de partidos consideraos "d'esquierda" foron recluyíos en cuasi total incomunicación y sofrieron apremios físicos y psicolóxicos (comprobaos dempués por organismos como la Cruz Roxa), mientres que los de los partíos tradicionales foron lliberaos, ensin dexar por ello de ser sospechosos en tou momentu y sometíos a dafecha vixilancia. Nes cárceles uruguayes morrieron alrrodiu d'un centenar de prisioneros políticos y continúen desaparecíes otres 140 persones.
Octave Mirbeau
Octave Mirbeau ye un periodista, novelista, ensayista, polemista anarquista, humorista y dramaturgu francés, perteneciente al movimientu del impresionismu, precursor del espresionismu y del existencialismu.
Biografía
Mirbeau nació en Trévières (Normandía), d'una familia burguesa. En 1859, a la edá de 11 años, va internu a un un establecimientu relixosu en Vannes (Bretaña), el colegio Saint-François-Xavier. En 1869, ye enviáu a París por so padre, pa que continúe colos sos estudios na facultá de Derechu. En 1870, sufre un traumatismu : participa na guerra.
Entama trabayar como periodista en 1873 : L’Ordre de Paris (1873-1877), Le Gaulois, Le Figaro, Gil Blas, Le Journal (1892-1902), L'Aurore (1898), L'Humanité (1904)…
Mirbeau entama so carrera de novelista en 1886 cola publicación de Le Calvaire y conoz un gran éxitu. Nel añu 1887 cásase con Alice Regnault.
La so obra ye mui variada : noveles, cuentos, artículos de prensa , obres de teatru, y una abundante correspondencia. Los sos llibros fueron traducíos a bien de llingües.
Le obres más conoscide yeren Le Jardin des supplices (1899), Le Journal d'une femme de chambre (1900) – novelas llevaes al cine. – y Les affaires sont les affaires (1903).
Mirbeau militó activamente nel movimientu anarquista, antimilitarista y llibrepensador, y tuvo un papel na revisión del procesu de Alfred Dreyfus.
Mirbeau foi un amigo fiel y el cantor habitual de Claude Monet, Camille Pissarro y Auguste Rodin. Foi tamién miembru de l'Académie Goncourt.
Mirbeau muerre'l 16 de febreru de 1917 en París. Foi enterráu nel cementeriu de Passy.
Uruguái
El güelpe d'estáu
En 1976, al afechar Bordaberry el so mandatu constitucional, ante la convicción de que'l caos político que viviera'l país yera responsabilidá del so sistema políticu, propón a la Xunta de Comandantes en Xefe de les Fuercies Armaes una reforma del sistema institucional del país, eliminando los partíos políticos y sustituyéndolos por "corrientes de camientu" nun sistema de corte corporativista, idea que nun ye compartida polos militares que deciden relevalu del cargu. Mientres continuaba la persecución de los "sediciosos", Bordaberry ye reemplazáu pol entóncenes presidente del Conseyu d'Estáu, Alberto Demicheli, quien suspende les eleiciones previstes en payares y delega la presidencia n'Aparicio Méndez (ex Ministru de Salú Pública), quien asúmela por una estada de cinco años.
Octave Mirbeau
Obres no narratives
thumb|left|180px
Uruguái
Torna a la democracia
Nun atroxu por dexar atrás el pasáu y retornar en paz al sistema democráticu, los partíos políticos mayoritarios acordaron votar la "llei de gandición" que desanició tolos delitos cometíos a partir del del 1ᵘ de xineru de 1962 n'arreyamientu a les aiciones subersives, pero escluyendo a testu espresu los funcionarios policiales y militares que cometieren delitos arreyaos cola llucha antisubersiva.
La ley 15.848 de la Gandición de la Pretensión Punitiva d'Estáu (popularmente conocida como "llei d'impunidá" o "llei de gandición"), que tapecía a tolos miembros de les Fuercies Armaes acusaos de violaciones a los derechos humanos ente 1973 y 1985, foi aprobada pol parllamentu n'avientu de 1986. Nos años siguientes llevose a cabo una campaña de recueya de firmes p'afitar un referendu col envís de derogala. El 16 d'abril de 1989, llueu de que más de un 25% de la ciudadanía uruguaya habilitara cola so firma el referendu, llevóse a cabu'l mesmu, con un trunfu'l nomáu "votu amariellu" (por el color de la papeleta), que ratificaba la llei, con un marxe de 57% escontra 43% respeuto al "voto verde". El trunfu del "votu mariellu" significó nun afechar la llei de gandición, y caltener l'amnistía a los delitos cometios demientres el gobiernu militar.
Nos comicios de payares de 1989 resultó electu Luis Alberto Lacalle (del Partido Nacional). En 1994 Sanguinetti resultó electu por segunda vegada y en 1999 trunfó Jorge Batlle (del Partido Colorado).
Anguaño
thumb|left|Tabaré Vázquez (esquierda) y el so vicepresidente, [[Rodolfo Nin Novoa.]] Nes eleiciones presidenciales realizaes el 31 d'ochobre de 2004 resultó elixíu Tabaré Vázquez, candidatu pola coallición izquierdista Encuentro Progresista-Frente Amplio-Nueva Mayoría col 50,% de los votos, algamando la vitoria na primer torna y percarciando un parllamentu con mayoríes absolutes. Ye la primer vegada na historia del país qu'un partíu políticu nun tradicional accede al Poder Executivu. Nes eleiciones municipales de 2005 el Partíu Nacional obtuvo diez intendencies, el EP-FA-NM obtuvo ochu y el Partíu Colorado obtuvo una. Les próximes eleiciones presidenciales tán coxitaes pal añu 2009.
Gobiernu y política
thumb|Sé del Mercosur ([[Parque Rodó, Montevidéu).]] La República Oriental del Uruguái ye un Estáu unitariu democráticu, de calter presidencialista.
Según un informe publicáu pola revista británica The Economist, Uruguay ye consideráu el país más dafechamente democráticu d'América del Sur, allugáu nel puestu 27 so un total de 167. Y ye'l segundu de Llatinuamérica na tabla de los países con menor índiz d'abarruntamientu de corrución (ellaboráu pola organización Transparencia Internacional), namái detrás de Chile.El so gobiernu dixébrase en tres poderes independientes: poder executivu, poder llexislativu y poder xudicial.
Poder executivu
El poder executivu ye exercíu pol presidente de la República, qu'actúa conxuntamente col Conseyu de Ministros. El presidente ye al empar xefe d'Estáu y Gobiernu, y ye elixíu xunto col Vicepresidente al tresvel d'eleición popular direcuta, mientres qu'estos designen al empar al conseyu de ministros. El presidente tien un mandatu de 5 años ensin reeleición inmediata hasta dempués d'igual estada dende'l cese del so cargu. Escuéyense nuna mesma candidatura presentada pol respeutivu partíu. En casu de que ninguna candidatura aquiste la mayoría absoluta de los votos, procédese a una segunda torna ente les dos primeres mayoríes. En dicha votación resulta ganadora la candidatura que recalde la mayoría simple de los votos. De magar el 1 de marzu de 2005 el presidente ye'l socialista Tabaré Vázquez, de la coallición Frente Amplio.
El Conseyu Ministros costa de trece ministerios, que detállense de secuti endiciando quien acupa'l cargu al entamu'l mandatu de Tabaré Vázquez. Tamién depende de la Presidencia de la República, la Oficina de Planiamientu y Presupuestu (OPP) que tien rangu ministerial y cuyu Direutor y Sodireutor son escoyíos pol Presidente la República.
Poder llexislativu
thumb|Faza del [[Palaciu Llexislativu (Uruguay)|Palaciu Llexislativo, sé del poder llexislativu.]] El poder llexislativu reside n'Asambleya Xeneral, la cual consta d'una Cámara de Senadores de 30 miembros y d'una Cámara de Representantes de 99 miembros, correpondientes a los 19 departamentos del país. Les eleiciones pal parllamentu celébrense en llistes pesllaes al empar cola eleición presidencial (nun s'aplica'l votu per cada candidatu a Diputáu o Senador sinon per una llista presentada por cada partíu políticu). Los Diputaos s'escueyen por departamentu mientres que los senadores s'escueyen a escala nacional, dambos pa mandatos de cinco años.
Poder xudicial
El poder xudicial ye encabezonáu pola Suprema Corte de Xusticia, cuyos miembros son nomaos pola Asamblea Xeneral al traviés duna mayoría de dos tercios y cuyos mandatos duren diez años. La Suprema Corte de Xusticia ye la cabera instancia d'apelación y ye tamién la encargada de xuzgar la constitucionalidá de les lleis. El poder xudicial encadármase asinamesmo por Tribunales d'Apelaciones, Xueces Lletraos y Xueces de Paz.
Intendentes
Los gobiernos llariegos de caún de los 19 departamentos organícense a semeyancia del gobiernu central, con dos muérganos fundamentales: l'Intendente Municipal (Executivu), y la Xunta Departamental (Llexislativu). Acúpense de les xeres doméstiques del departamentu, tresporte, cuida de les ciudaes, puxarres, allumáu públicu, ente otres funciones.
Organización políticu-alministrativa
Confórmase por 19 departamentos:
Les principales ciudaes son Montevidéu, Las Piedras, Punta del Este, Ciudad de la Costa, Salto, Paysandú y Fray Bentos.
Xeografía
thumb|Semeya satelital thumb|Mapa físicu del Uruguay Con una superficie terrestre de 176.215 km² —de la que 175.016 km² ye la suma total de los departamentos y 1.199 km² abargana la suma de los llagos artificiales del Río Negro—, exerce además la so soberanía sobre delles islles so'l ríu Uruguay, con un total de 105 km²; 16.799 km² d'augues xurisdicionales (Río Uruguay, Río de la Plata y Laguna Merín) y un área de mar territorial de 125.057 km². Al empar Uruguay caltién dos disputes fronterices con Brasil sobro los territorios conocíos como Isla Brasilera y Rincón de Artigas, qu'acupen un área de 237 km². L'área total del territoriu uruguayu abargana 318.413 km².
El relieve arréyase na parte sur a les tierres pampeanes y constitúyese por vastes llanaes ondulaes y asulcaes por coteros nomaos cuchielles. Les más importantes son les que pertenecen a la Cuchilla de Haedo y a la Cuchilla Grande. El so puntu más eleváu ye'l bustiellu Bustiellu Catedral (Uruguay), con 514 m.
La cuenca hidrográfica más importante ye la del ríu Uruguay, que s'emplega como vía de comunicación pa colos demás países vecinos. La cuenca'l Río de la Plata fórmase por ríos de cursu curtiu. La cuenca la Laguna Merín intégrenla los ríos Yaguarón, Tacuarí y otros.
thumb|Banzáu de Salto Grande.
Economía
L'agricultura (arroz, trigu, maíz, xirasol, llinu, algodón, forraxera (azucrera) y la ganadería (vacunos, ovinos) son los recursos fundamentales de la economía. Les industries principales son la del papel y cartón, fertilizante, alcohol, hidrocarburos. Los recursos minerales y enerxéticos son escasos. Figura tamién el sector de servicios (financieros, lloxística, tresporte, comunicaciones) asina como la puxante industria de les teunoloxíes de la información, en particular el desenrollu de software y servicios arreyaos.
Nos caberos años medrara sobremanera la esplotación forestal d'Eucaliptus grandis y Eucaliptus globulus, con clisada a la producción de madera aserrada y madera pa la producción de celulosa. Asinamesmo, tan en construcción una planta de la empresa finlandesa Botnia y otra de la española ENCE, asina como otras n'estáu de proyeutu.
Otru de los principales ingresos económicos del país ye'l turismu: la nación cuenta con una llinia costera so'l Río de la Plata y l'Océanu Atlánticu batuxada de balnearios, ente los que se figuren Punta del Este y Piriápolis, de sonadía internacional. El turismu agropecuariu, históricu y termal tamién tien emportancia.
Demografía
thumb|right|Pirámide de población d'Uruguái en 2017.
La población del país costitúyese esencialmente pol aporte de grupos d'inmigrantes. Los pueblos indíxenes orixinales desapaicieren cuasi dafechu por mor, principalmente, d'un sistemáticu estermín lleváu a cabu demientres el sieglu XIX, de xeitu qu'anguaño la inmensa mayoría de los uruguayos son descendientes de'españoles ya italianos, siguíos de franceses y alemanes y otros europeos (88% aprox.), con pequeñes minoríes de mestizos (8% aprox.) y de negros (4% aprox.).
Salú
Uruguái cuenta un sistema de salú mixtu (públicu y priváu). El Ministeriu de Salú Pública (M.S.P.) ye'l responsable de normalizar, evaluar y fiscalizar l'atención a la salú en toó'l país, tantu pa l'asistencia pública como privada.
Según l'Institutu Nacional d'Estadística d'Uruguái, en 2006 el 97,2% de la población que reside en llocalidaes de 5.000 o más habitantes dispón de dalguna mena d'asistencia médica, mientres que'l 2,8% rexistrara l'ausencia total de derechos pa l'asistencia de la so salú.
Esti mesmu estudiu reveló que práuticamente'l 46% de la población alcuéntrase afiliada a una institución d'asistencia médica privada, mientres que'l 42% atiende la so salú al tresvel del Ministeriu de Salú Público o l'Hospital de Clíniques (dependiente de la Universidá de la República). Dientro de los primeros, más de la metá (24,4%) cuenta amás con serviciu d'emerxencia móvil, en tanto apenas el 4,8% de los usuarios de salud pública, cuenta con este serviciu.
Los recursos humanos constituyen ún de los principales puntos favoratibles na salú nel Uruguay, ya que según un informe realizáu en 2006 pola Organización Mundial de la Salú, el país ye'l segundu n'América Llatina con más médicos por habitante (3,65 por cada mil habitantes) dempués de Cuba (5,91).
Augua potable y saniamientu
Uruguái ye l'únicu país d'América Llatina que percanciara una cobertura cuasi universal d'accesu a l'augua potable seguro y a un saneamientu afayadizu, con altos niveles de calidá de servicios (por accesu a l'augua potable ver y por saniamientu ver ). Daos estos percancies, la prioridá del gobiernu ye meyorar la eficiencia de los servicios y enanchar l'accesu al serviciu d'alcantarielláu (nun pertinente) n'estayes au s'emplega saneamientu en sitiu.
Cultura
thumb|Grupu de murga uruguaya 180px|thumb|Alfredo Zitarrosa thumb|América invertida (1943) de [[Joaquín Torres García.]]
Música
La música rioplatense por escelencia ye'l tangu y la so hermana menor, la milonga, pero Uruguay posee además ritmos qu'anguaño-y son esclusivos, como'l candombe y la murga uruguaya, que tienen el so apoxéu nes llamaes d'antroxu (nel casu del candombe) y nel mesmu Carnaval, nel casu de la murga. Ente los músicos y cantantes destacaos s'alcuentren Julio Sosa, Carlos Gardel, José Carbajal, Daniel Viglietti, Amalia de la Vega, Osiris Rodríguez Castillo, Jaime Roos, los hermanos Hugo Fattoruso y Osvaldo Fattoruso (ex integrantes de Los Shakers y Opa), Jorge Drexler, Eduardo Mateo, Ruben Rada, Alfredo Zitarrosa, Jorge Lazaroff, Pablo Sciuto, Tabaré Arapí y Leo Maslíah, y grupos como El Cuarteto de Nos, Los Estómagos, El Kinto, Tótem, Los vidrios, Zero, La Chancha, Los Shakers, Opa, Los Iracundos, Los Olimareños, Los que Iban Cantando, La Tabaré Riverock Banda, Traidores, Buitres Después de la Una, No Te Va Gustar, La Vela Puerca, Trotsky Vengarán, La Trampa, Rey Toro, etc. Tamién son uruguayos l'autor del tangu más famosu del mundu (La Cumparsita), Gerardo Matos Rodríguez, y el revolucionador de la téunica d'execución de guitarra culta, Abel Carlevaro.
Pintura
En pintura figuren Juan Manuel Blanes, Joaquín Torres García, Carlos Sáez, Rafael Barradas, Petrona Viera, Pedro Figari, Carmelo de Arzadum, Ernesto Laroche, Felipe Seade, José Gurvich, Carlos Páez Vilaró, José Cúneo, Hugo Nantes y Clever Lara.
Lliteratura
La poesía uruguaya ñaz con Bartolomé Hidalgo, aniciador de la corriente gauchesca y autor de los famosos cielitos. Romildo Risso, José Alonso y Trelles, y Serafín J. García foron grandes continuadores d'esa tendencia, pero nel sieglu XX destacó con particular lluz propia Osiris Rodríguez Castillo. Nos sos llibros Grillo Nochero y Cantos del Sur y del Norte, aprucen representaos los sos más famosos poemes. Gurí pescador, Como yo lo siento, De Corrales a Tranqueras, Camino de los quileros y Décimas de Jacinto Luna, son yá clásicos nel xéneru.
Los románticos afáyense representaos na obra d'Adolfo Berro, Juan Zorrilla de San Martín.
Destaquen tamién Juan José Morosoli y José Enrique Rodó.
En 1900 Julio Herrera y Reissig ye'l precursor de la poesía modernista hispanoamericana. Destaquen nesta dómina les poetes Juana de Ibarbourou (tamién conocida como Juana de America) y Delmira Agustini. Ente los llíricos destaquen Emilio Frugoni, Emilio Oribe, Salvador Puig, Circe Maia. Ente los valores intelectuales con producción actual, sobresalen Juan Carlos Onetti, Carlos Martínez Moreno, Eduardo Galeano, Mario Benedetti, Jorge Majfud y Amir Hamed. Nel teatru destaquen Florencio Sánchez y Jacobo Langsner.
Horacio Quiroga destaca tamién colos sos Cuentos de amor de locura y de muerte, y ye consideráu por munchos como'l Edgar Allan Poe sudamericanu.
Filosofía
Destaquen Carlos Vaz Ferreira y Arturo Ardao.
Cine
El cine uruguayu puédese considerar que ñaz en 1919, en xeneral pecuñarizóse por producciones uruguayes-estranxeres. Somos a figurar El Lugar del Humo (1979), Mataron a Venacio Flores (1982),etc... Demientres la so historia tuvo intres en que se produciría un despegue del mesmu qu'enxamás se daba, somos a dicir que a partir del añu 2003 el mesmu entama con una estada d'ésitos.
Los principales esponentes del cine d'anguaño uruguayu son Juan Pablo Rebella y Pablo Stoll, quienes en 2005 ganaron el Premiu Goya a la meyor película estranxera de fala hispana, tamién el Festival de Cine de Cannes, premiu FIPRESCI (2004), col film Whisky. El premiu Premiu Goya, fora yá aquistáu por un uruguayu en 2003, cuando Diego Arsuaga lo ganara pola so película El último tren. Otres producciones uruguayes destacaes son 25 Watts, En la puta vida, El viñedo, y El Baño del Papa.
Rescamplar César Charlone como direutor de fotografía del film brasilanu Ciudad de Dios, pol cual foi nomáu al premiu Óscar.
Asinamesmo, Jorge Drexler ye'l primer uruguayu en recibir un premiu Óscar a la meyor banda sonora orixinal nuna llingua desemeyada al inglés pol canciu Al otro lado del río de la película Diarios de motocicleta basada na vida d'Ernesto "Che" Guevara.
Nos caberos años el gobiernu uruguayu diera grandes incentivos a les filmaciones y producciones, esonerando d'impuestos. Esto determinó que parte del film Miami Vice se filmara ente la ciudá de Montevidéu y el balneariu Atlántida.
Arte Contemporaneu y nuevos medios
Si bien trátase d'un país pequeñu, esiste una gran cantidá d'artistes y productores culturales de desemeyaes llinies que trabayen tantu nel país como nel esterior. Amás del pabellón propiu na Bienal de Venecia, n'Italia, artistes uruguayos tamién esponen asiduamente nes bienales de São Paulo, Mercosur y de L'Habana, ente otres.
A partir del añu 2004 entamó a tener relieve dientro del movimientu cultural, la Fundación d'Arte Contemporaneu (FAC) que ye una organización qu'acoye a una ventena d'artistes cuya producción tien énfasis na contemporaniedá. Ente los nomes que destaquen na escena de les artes contemporanies s'alcuentren Fernando López Lage, María Clara Rossi, Martín Sastre, Daniel Umpiérrez, Brian Mac Kern, Enrique Aguerre, el colleitivu LOGO, Pablo Uribe, Santiago Tavella, Nicolás Branca, Beatriz Martínez, Guillermo Sierra, Rulfo y José Andrés de Vera y Paysal.
Asinamesmo, la ciudá de Punta del Este, ún de los principales balnearios del Conu Sur,nomárase Capital Iberoamericana de Cinematografía.
Relixón
L'Estáu uruguayu ye llaicu, con dafecha llibertá de cultos. La separtación Ilesia-Estáu estableciérase na Constitución de 1919 como culminación d'un procesu de secularización qu'entamara en 1877 cola aprobación del Decretu Llei d'Educación Común redactáu por José Pedro Varela qu'establecía la non obligatoriedá de la educación relixosa nes escueles. Esiste na sociedá un ampliu clima de tolerancia hacia los desemeyaos cultos. La Constitución y la llei prohíben la discriminación por sides relixoses.
La relixón mayoritaria ye'l catolicismu, con un 66% d'adeptos, magar que gran parte d'esti porcentaxe nun son prauticantes. Hai 2% de protestantes y un 1% de xudíos. El componente de relixones sincrétiques ente'l catolicismu y relixones africanes tien creciente importancia. Aproximadamente'l 31% de la población nun profesa nenguna relixón.
Carreteres
La rede vial nacional d'Uruguái cunta con 8.705 quilómetros de carreteres d'ún o más carriles, más de 2.300 quilómetros d'autopistes o autovíes según National Geographic, que se distribuyen nos 175.016 km² de territoriu y sirven a más de tres millones d'habitantes y decenes de miles de turistes, lo que significa ún de los más altos índices d'accesos a desemeyaes partes del territoriu d'América Llatina. Tipos de firme nes carreteres:
Ferrocarriles
Los ferrocarriles uruguayos cunten con aproximadamente 2900 km de llinies, toes con anchu de vía de 1435 mm, tracción diésel y sólo 11 km de doble vía. La metá de la rede ta clausurada, circulando trenes de carga nos ramales Montevidéu - Rivera - Livramento, Piedra Sola - Tres Árboles, Sayago - Minas, Verdún - Planta ANCAP, Carnelli - La Teja, Chamberlain - Paysandú - Salto - Concordia y Algorta - Fray Bentos. Trabáyase na reapertura de 25 d'Agostu - San José - Ombucitos, reabriéndose'l tramu hasta San José pa los servicios de pasaxeros n'avientu de 2006.
Los servicios de pasaxeros préstense en tres llinies suburbanes partiendo de Montevidéu hacia'l Norte (25 'Agostu, 63 km), Oeste (San José, 96 km compartiendo los 63 de la llinia a 25 d'Agostu) y Noreste (Ing. Víctor Sudriers, 44 km, compartiendo los primeros 8 km coles otres dos). Dende'l 1ᵘ de marzu de 2003 los trenes de pasaxeros parten y lleguen d'una nueva y pequeña estación terminal allugada a 500 metros hacia'l norte de la Estación Central de Montevidéu, que permanez pesllada dende entóncenes. Esto significó una pérdida de mas de 100.000 pasaxeros pa los servicios de trenes.
L'Alministración de Ferrocarriles del Estáu ye anguaño l'alministradora de la rede y la qu'opera los trenes. Ta permitida la circulación de material d'otres empreses ya instituciones y delles poseen los sos propios vagones y llocomotores (ANCAP, AUAR, CEFU, CUCP). thumb|280px|Estación Central "Xeneral Artigas" inaugurada el 23 de xunu de 1897 y clausurada el 1ᵘ de marzu de 2003, reemplazada por un apeaderu 500 metros hacia'l norte.
Aeropuertos
N'Uruguái esisten aproximadamente 64 aeropuertos o aeródromos secundarios, de los cuales nueve cunten con pista d'aterrizaxe pavimientada, siendo los otros cincuenta y cinco arródromos secundarios o pistes d'emerxencia cola pista ensin pavimientar o con pavimientu leve. Los dos más importantes son l'Aeropuertu Internacional de Carrasco afayáu en Canelones, dientro l'área metropolitana de Montevidéu, y l'Aeropuertu Intenacional de Laguna del Sauce nel departamentu de Maldonado. L'Aeropuertu Internacional de Carrasco ta en procesu de construcción d'una nueva terminal aérea cuya inauguración ta prevista pal añu 2009, destinando l'edificiu d'anguaño como terminal de cargues.
Lodi
Lodi pue referise a:
Uruguái
Navegación
Dientro de los 450 km de costes nel Río de la Plata y 220 km de costes marines s'alluguen como principales puertos el Puertu de Montevidéu, Colonia del Sacramento, Fray Bentos (en realidá, nel postreru sur del ríu Uruguái), Nueva Palmira, La Paloma, Piriápolis y Punta del Este.
Comunicaciones
N'Uruguái la llibertá de prensa ampárase pola Constitución. Según un estudiu realizáu por Reporteros Ensin Llendes en 2006, el país ocupa la posición númberu 57 nel índiz de llibertá de prensa mundial, terceru en Sudamérica (dempués de Bolivia y Chile) y octavu en Llatinoamérica (llueu de Bolivia, Trinidá y Tobagu, El Salvador, Costa Rica Panamá, El Salvador y Chile).
Cada mil habitantes circulen 293 xornales, hai 603 radio-receptores, 530 televisores y 278 llinies telefóniques. Habiendo en cuenta una familia de 4 persones de clase media, toes gozaríen d'estos bienes.
Según estimaciones de 2005, nel Uruguay esisten 93 emisores de radio AM, 191 emisores de FM, 7 de onda curtia y 62 emisores de televisión. . En 2007 el país algamó la cifra d'un millón d'usuarios de'internet.
Nel país hai 4 canales importantes:
Tadao Horie
Tadao Horie (堀江 忠男, ), foi un futbolista xaponés.
Uruguái
Comunicaciones
A los mesmos debemos-y enantar les canales del interior del país y les sos repetidores.
Telefonía
El sistema telefónicu uruguayu ye 100% dixital dende 1997, gracies a los enfotos por meyorar de la empresa monopólica estatal de telecomunicaciones ANTEL. Uruguái foi'l primer país en toda América (incluyíu Estaos Xuníos) en poseer esti estatus.
N'Uruguái hai más d'un millón de teléfonos fixos, 27,84 llinies por cada 100 habitantes, lo que constituye la más alta densidá en telefonía fixa de Llatinoamérica. La metá del sistema telefónicu s'alcuentra en Montevidéu (00.598.2.XXX.XXXX).
La telefonía móvil (09X.XX.XX.XX) dixébrase en tres empreses, una pública dependiente d'ANTEL, denomada ANCEL (099.XX.XX.XX y 098.XX.XX.XX), y dos privaes: Movistar (094.XX.XX.XX y 095.XX.XX.XX) y CTI Móvil (096.XX.XX.XX). Anguaño Uruguay esperimenta'l boom de la telefonía móvil, au más de dos millones d'habitantes disponen de teléfono móvil, dos tercios de la población total. .
Teunoloxía
La industria de teunoloxíes de la informática ye puxante n'Uruguái. Los principales esponentes son los productos GeneXus (Artech), Bantotal (DeLarrobla y asociados). La industria del software ye una de les mayores esportadores del país. Y manque a les dificultaes de la zona, esta industria ye una de les que mayor medría y futuru promete, siendo la única industria con desemplegu cero en tol país.
Educación
Son principios fundamentales de la educación pública uruguaya la llaicidá, gratuidá y obligatoriedá, tal como foren proclamaos por José Pedro Varela.
Nel Uruguay la población tien accesu a educación de baldre dende primer nivel de xardinería hasta la graduación na universidá. El país cunta con una universidá pública, la Universidá de la República, que consta de delles facultaes y servicios engadíos. Esta ufierta compleméntase por intituciones d'educación privada qu'abarganen dende la educación preescolar hasta la terciaria.
Ún de los percancies más importantes de la enseñanza nel país ye l'altu índiz d'alfabetización, ya que según The World Factbook, l'índiz d'alfabetismu alcuéntrase nel 98%, el más altu d'América Llatina, siguío por Arxentina (97.1%) y Cuba (97,0%). Estos datos vense confirmaos nel Informe so'l Desenrollu Humanu de 2005 realizáu pol Programa de Naciones Xuníes pal Desenrollu, nel cual Uruguay caltién la so posición a la tiesta d'América Llatina con respeutu a l'alfabetización col 97,7% de la población, siguío nuevamente por Arxentina (97,2%) y Cuba (96,9%).
Estadístiques
Alfabetismu (est. 2003) :
Tasa neta d'iscripción escolar:
Secundaria:
Universidá: 35 %
Docentes de primaria: ún cada 21 estudiantes
Universidaes Públiques
Nel ámbitu públicu, la única universidá d'Uruguái ye la Universidá de la República, dedicada a carreres profesionales. Pa estudiar carreres terciaries y téuniques alcuéntrase la Universidá del Trabayu del Uruguay.
Deportes
El deporte con más siguidores n'Uruguái ye'l fútbol. Históricamente'l fútbol foi un elementu fundamental no tocante al afianzamientu de la "nacionalidá" uruguaya y a la proyeición internacional de la imaxe d'Uruguái como país, nos entamos del sieglu XX. "La celeste" (nomatu históricu de la escoyeta uruguaya, que surde del color de la so camiseta) esmechó n'Europa coles sos presentaciones olímpiques y ganóse l'almiración y el respetu del universu deportivu, allugando al fútbol sudamericanu nel más altu planu de considerancia nuna dómina en que dichu continente yera entá inoráu nel mapa internacional del fútbol (Uruguái en particular desconocíu en tolos mapes, nun sólo nel futbolísticu). Uruguái ganó dos medalles d'Oro consecutives, nos Xuegos Olímpicos (París 1924 y Ámsterdam 1928), siendo demientres 80 años l'únicu país sudamericanu n'ocupar el máximu sitial olímpicu, honor compartíu agora con Arxentina dende los Atenas 2004.
Uruguái comparte tamién con Arxentina el primer llugar en cantidá de copes América, dambos con 14, siguíos por Brasil, con 7. No referente a títulos mundiales, Uruguái conquistó en dos vegaes la Copa Mundial de Fútbol (en 1930 y 1950, siendo esti últimu un llogru deportivu históricu y ún de los intres más dramáticos ya inescaecibles de la historia del fútbol, cuya final ye conocida dende entóncenes col nomatu del "Maracanazo"). A nivel de clubes, Nacional y Peñarol, los dos principales equipos uruguayos, representaren al Uruguay de forma ablucante, alcaldiando ente dambos ocho Copes Libertadores y seis Copes Intercontinentales, además d'una destacada llista (en cantidá y calidá) de títulos intenacionales que-yos permiten ocupar güei (payares 2006) la primer y la tercer posición nel Ranking de Clubes de la Confederación Suramericana de Fútbol (Peñarol 1094 pts, Boca Juniors 1023 pts, Nacional 960 pts).
Otros deportes que gocien de muncha sonadía son el baloncestu y el rugbi que caberamente ganara mas adeptos, asina como tamién el ciclismu,; nos Xuegos Olímpicos de Sydney 2000 Milton Wynants ganó una medaya de plata tornando a poner a Uruguái nel medayeru llueu de 36 años.
50px nos Xuegos Olímpicos
Fiestes
Notes:
Enschede
Enschede (pronunciación:, aprox. énsjedey) ye una ciudá y un conceyu de la provincia d'Overijssel nos Países Baxos, na contorna de Tubancia siendo en neerlandés Twente, al oriente de la provincia. El conceyu cuntaba'l 1 de xineru de 2014 con una población de 158.542 habitantes sobre una superficie de 142,72 km², con una densidá de 1124 h/km². El conceyu componíase puramente de la mesma ciudá de Enschede hasta 1935, cuando se anexonó el conceyu rural de Lonneker, qu'arrodiaba la ciudá, de resultes de la rápida espansión industrial de Enschede, que s'empecipiara na década de 1860 ya implicó la construcción de ferrocarriles y l'escavación del Twentekanaal, canal que coneuta la ciudá cola rede nacional de ríos y canales. La ciudá dispón de puertu nun estremu d'esta canal.
Historia
Enschede surdió na Edá Media como asentamientu agrícola. Llogró los sos derechos de ciudá hacia 1300 y en 1325 fuéron-y confirmaos pol obispu d'Utrecht. N'ochobre de 1597 foi tomada ensin resistencia por Mauricio de Nassau qu'ordenó desmantelar la muralla esterior, anque confirmó los derechos de ciudá. A finales del sieglu XVIII instaláronse les primeres industries testiles que, tres la independencia de Bélxica en 1830 y sobremanera tres la tercer quema de la ciudá, en 1862, cobraron un notable impulsu con sofitu del gobiernu. De 1870 a 1900 la población quintuplicóse y creáronse barrios obreros. Con ellos surdió tamién la cuestión social y la conflictividá obrera qu'inspiraríen al sacerdote Alfons Ariëns la creación de la primer organización sindical católica. Munches d'estes industries cerraron a partir de 1970, provocando'l tresformamientu de Enschede en ciudá de servicios, circunstancia reforzada cola creación de la Universidá de Twente.
El 13 de mayu de 2000 asocedió un accidente pirotécnicu que destruyó tol barriu Roombeek, nel que finaron 23 persones, incluyíos 4 bomberos.
Galería d'imáxenes
<Gallery> Ficheru:Overzicht van de synagoge te Enschede met rechts bij de hoofdingang het Mauthausen monument - Enschede - 20365140 - RCE.jpg|Sinagoga Ficheru:Zonnewijzer Grote kerk - Enschede.jpg|Reló de sol na Grote Kerk Ficheru:Netherlands, Enschede, Buitenplaats Zonnebeek (1).JPG|Zonnebeek, casa de campu construyida a principios del sieglu XX por un fanegueru industrial testil Ficheru:Overzicht voorgevel met trappenhuis annex sprinklertoren - Enschede - 20351730 - RCE.jpg|Jannink, complexu industrial </Gallery>
Deportes
En Enschede correr dende 1947 unu de los más antiguos maratones d'Europa.
Cuenta con un equipu de fútbol profesional de la primer división del fútbol neerlandés, el Football Club Twente. Foi sede de la Copa Mundial de Fútbol Xuvenil de 2005.
Aeropuertu Don Edmundo Barrios
L'Aeropuertu Don Edmundo Barrios ta allugáu en San Tomé, estáu Estáu Anzoátegui, Venezuela. Esti aeropuertu sirve a la ciudá d'El Tigre, y San José de Guanipa la cual ta a 15 km de San Tomé. Foi reinaugurado nel añu 2005 con meyores na so infraestructura según el balizaje pa vuelos nocherniegos, tien una pista de 1920 m.
Fancuaya
Fancuaya ye una collada asitiada nel conceyu asturianu de Tameza. Ye una zona de camperes y bebederu de ganáu, principalmente vacunu y equín. Alcuéntrase a casi 1100 m d'altitú sobre'l nivel de la mar, al pie del picu L'Oral (1248 m). Garró sonadía a fines de 2020 pol interés de ciclistes aficionaos del conceyu de Grau y la so contorna por que seya fin d'etapa na vuelta ciclista a España de 2022. Esti interés foi sofitáu poles autoridaes del conceyu.
Finalmente, confirmóse como final de la octaba etapa de la Vuelta a España 2022, nuna carrera que ganó'l ciclista australianu Jay Vine.
Pue aportase a esta collada diendo dende Grau, pela zona de Salcéu, xubiendo pela carretera AS-311. La parte más dura de la xubida ye la zona conocida como les cuestes de Castro, con una pendiente media del 8,1% y cuestes qu'algamen el 20%. La recta final ye una xubida continua d'ente'l 10 y 12% de desnivel, con dalgunos tramos al 15%.
Patricio Escobar
Patricio Escobar Cáceres foi un militar y políticu paraguayu. Foi unu de los presidentes de Paraguái, quien gobernó dende'l 25 de payares de 1886 al 25 de payares de 1890.
Biografía
Nació en San José de los Regueros el 17 de marzu de 1843 na paraxa llamada Ca`aguy Ruguá. Los sos padres fueron don José Escobar y doña Ana Bella Cáceres. Tuvo casáu en primeres nupcias con Ignacia Garcete y en segundes nupcias con Estalación Y. El xeneral Escobar foi un destacáu héroe de la Guerra de la Triple Alianza.
Foi soldáu rasu nel Campamentu d'Armes de Cerro Llión, depués ingresó al batallón 36 d'infantería. Xubió a cabu en mayu de 1866 y a alférez dempués de Curupayty. Desempeñóse como ayudante del Mariscal López en 1867 nel Cuartel Xeneral de camín Pucú. Participó de los más serios enriedos hasta que llegó al grau de coronel en Cuetu Corá. Asignábase-y les misiones difíciles porque se destacar por ser un home sele, prudente y cautelosu. Cuando acabó'l so deber como militar y como políticu recluyir nel so llar, onde finó'l 19 d'abril de 1912.
Fíos del presidente Escobar con doña Ramona Garcete fueron: Desiderio, Patricio Alejandrino, Justo Benigno (casáu con María Victoria Abente), Carolina (casada con José Tomás Bello), Ignacio (casáu con Guillermina López Moreira), Adelina y Luis Serafín. Del so segundu matrimoniu, con doña Estalación Escobar, fueron: Jorge (casáu con Elisa Gómez de la Fuente), Alcibiades (casáu con Ema Goiburú), Lilia (casada con Rodolfo Maya) y Clodomiro (casáu con Ernestina Monti Paoli).
El so gobiernu
Mientres el so gobiernu fundáronse l'Asociación Nacional Republicana y el Centru Democráticu más tarde renombráu Partíu Lliberal. El 24 d'ochobre de 1887 creóse'l Conseyu Nacional d'Educación. Promulgóse la llei d'enseñanza primaria obligatoria, tornó al país el maestru paraguayu, don Atanasio Riera, graduáu en Corrientes y autor de la “Primer memoria sobre Educación Común”. Esi mesmu añu, 1887, roblóse'l tratáu Aceval-Tamayo, con Bolivia; fundóse un Bancu Agrícola; aprobóse la llei sobre l'usu de la banda presidencial y creóse el Diariu Oficial”.
El 20 de xunu de 1888 realizóse la reapertura de la Escuela de Derechu y el 11 de setiembre finó'l profesor, escritor y ex-presidente arxentín don Domingo Faustino Sarmiento, quien collaborara na confección de nuevos planes educativos. En 1890 vuelven del exiliu les hermanes Adela y Celsa Speratti, quien fueron los organizadores de la Escuela de Preceptoras.
El Xeneral Escobar punxo énfasis nel desenvolvimientu de la educación como signu de progresu nel país. El 24 de setiembre de 1889 fundóse la Universidá Nacional, y dos años antes, la Biblioteca Nacional, Paraguái participó de la Primer Conferencia Internacional Americana, que se celebró en Washington y creóse el Bancu del Paraguái. Aprobóse la llei qu'establecía los oxetivos y condiciones de la enseñanza media, y creóse Colexos Nacionales en Villa Rica, Encarnación, Pilar y Concepción. Enllargóse la vía ferrial dende Paraguarí a Villa Rica, contratando a la firma Patri, Travassos y Cía., darréu tresfirióse a una compañía inglesa; realizáronse, amás, les primeres instalaciones llétriques.
Brevans
Brevans ye una comuña francesa del departamentu de Jura, na rexón de Borgoña-Francu Condáu. Llenda con.
Tien una población de y una superficie de  km².
Cyrus McCormick
thumb|250px|right|La cosechadora y engavilladora de McCormick. Cyrus Hall McCormick (1809–1884) foi un inventor estauxunidense y fundador de la empresa McCormick Harvesting Machine Company, que se volvió parte d'International Harvester Company en 1902. Cyrus McCormick y otros miembros de la so familia fueron prominentes ciudadanos en Chicago, mientres la segunda metá del sieglu XIX.
Datos biográficos
Cyrus Hall McCormick nació'l 15 de febreru de 1809 nel ranchu de la familia McCormick nel Condáu de Rockbridge, Virxinia, nel Valle de Shenandoah, nel llau oeste de les Blue Ridge Mountains. Los sos padres fueron Robert McCormick (1780–1846) y Mary Ann Hall McCormick (1780–1853), dambos yeren d'orixe irlandés, presbiterianos de relixón cristiana protestante de la provincia d'Ulster. Foi'l mayor d'ocho fíos y recibió bien poca o nenguna educación formal.